kardosdrur/scandi-wiki huggingface dataset:
Ludvig 1. af Bayern

Ludwig I (25. august 1786 – 29. februar 1868) var konge af Bayern fra 1825 til 1848, hvor han måtte abdicere som følge af Martsrevolutionen.

Han tilhørte huset Wittelsbach og var søn af kong Maximilian 1. Joseph af Bayern og prinsesse Auguste Wilhelmine af Hessen-Darmstadt. Han var gift med prinsesse Therese af Sachsen-Hildburghausen, og var far til kong Maximilian 2..

Børn 
 Maximilian 2. (1811-1864), konge af Bayern 1848-1864. 
 Mathilde (1813-1862), gift med storhertug Ludvig 3. af Hessen og ved Rhinen. 
 Otto (1815-1867), konge af Grækenland 1832-1862.
 Theodelinde (1816-1817).
 Luitpold (1821-1912), prinsregent af Bayern 1886-1912
 Adelgunde (1823-1914), gift med Frans 5., Hertug af Modena
 Hildegard (1825-1864), gift med ærkehertug Albrecht af Østrig.
 Alexandra (1826-1875)
 Adalbert (1828-1875).

Eksterne henvisninger 
 Kong Ludwig I. & Lola Montez 

Huset Wittelsbach
Konger af Bayern
Katolske monarker
Personer fra Strasbourg
Walhalla
Monarker der har abdiceret
Jóhanna Guðrún Jónsdóttir

Jóhanna Guðrún Jónsdóttir (født 16. oktober 1990 i København) er en islandsk sangerinde opvokset i Hafnarfjörður, Island. Hun repræsenterede Island i Eurovision Song Contest 2009 i Moskva, Rusland med sangen "Is It True?", hvor hun opnåede andenpladsen. Siden har hun udgivet debutalbummet Butterflies And Elvis.

Hun er vokset op i Hafnarfjörður på Island, hvor hun stadig bor.

Baggrund og karriere 
Jóhanna er opvokset i Hafnarfjörður, Island og begyndte at optræde på scenen i en alder af ni. Hun arbejdede i Broadway-teateret før hun vandt det islandske Melodi Grand Prix.

Den 12. maj 2009 kvalificerede Jóhanna sig til Eurovision-finalen efter at have vundet en plads i den første semi-finale. Til finalen i Moskva var hun på scenen med kor-vokalister Friðrik Omar, Erna Hrönn Ólafsdóttir og Hera Björk. Hun kom på andenpladsen efter Norge, med 218 point. Hendes debutsang, "Is It True?" fortsatte med at blive en top download på iTunes sammen med Norges vindersang. Jóhannas debutalbum Butterflies & Elvis blev udgivet i Island og Sverige i 2008, med hendes første single for at være "I Miss You". Efter Eurovision, har Jóhanna optrådt flere gange i Norge og Sverige. Jóhanna har sunget sammen med Ingo (hendes modstander fra Söngvakeppni Sjónvarpsins 2009) i den islandske version af melodi grand prix Söngvakeppni Sjónvarpsins 2010. I et interview sagde Jóhanna, at hendes yndlingssange fra hendes modstandere fra Eurovision var: Ukraine, Sverige, Spanien, Hviderusland, Bosnien-Hercegovina, Rumænien og Norge.

Diskografi

Album

Singler

Referencer

Eksterne henvisninger 

 yohannamusic.com, officielt website
 

Personer fra København
Sangere fra Island
Islands Eurovision Song Contest-deltagere
Deltagere ved Eurovision Song Contest 2009
Gipsy.cz

Gipsy.cz er et tjekkisk band. De synger mest hiphop og repræsenterede Tjekkiet i Eurovision Song Contest 2009, men gik ikke videre til finalen, da de ikke opnåede et eneste point.

Tjekkiets Eurovision Song Contest-deltagere
Deltagere ved Eurovision Song Contest 2009
Musikgrupper fra Tjekkiet
Aysel Teymurzadeh

Aysel Teymurzadeh (født 25. april 1989 i Baku) er en sangerinde fra Aserbajdsjan. Hun repræsenterede Aserbajdsjan i Eurovision Song Contest 2009.

Eksterne henvisninger 

Deltagere ved Eurovision Song Contest 2009
Aserbajdsjans Eurovision Song Contest-deltagere
Sangere fra Aserbajdsjan
Popmusikere fra Aserbajdsjan
Personer fra Baku
Kvindelige kunstnere fra Aserbajdsjan
Mittelsinn

Mittelsinn er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Burgsinn.

Geografi 
Mittelsinn ligger i Region Würzburg.
 
Ud over Mittelsinn ligger i kommunen landsbyen Forst Aura.

Eksterne henvisninger 

 Mittelsinn som en del af Verwaltungsgemeinschaft Burgsinn
I'm Yours

"I'm Yours" var den første single fra Jason Mraz på hans tredje studie album We Sing. We Dance. We Steal Things. Denne sang var oprindeligt udgivet tidligere på som single for at promovere hans andet studie album; Mr. A-Z og blev hurtigt en ørehænger blandt publikum. Således var den sang kendt blandt hans fans før den endnu engang blev udgivet i 2008.

Sangen blev nomineret til bedste sang og som bedste mandlige pop vokal performance ved Grammy-uddelingen i 2009.

Mraz har ved flere lejligheder optrådt med denne sang i tv-shows herunder Saturday Night Live, The Late Show with David Letterman samt ved nobelpris-uddelingen i 2008.

Musikvideo 
Der er optaget en musikvideo til denne sang som havde debut i marts 2008. Videoen viser Mraz forskellige steder rundt omkring på Hawaii. Videoen var tidligere at finde på YouTube, hvor den var blevet set over 43 millioner gange, før den blev taget ned på grund af brud på ophavsret.

Jason Mraz-singler
Singler fra 2008
Conrad Seidelin

Jens Conrad Seidelin (født 7. juni 1809 i København, død 14. februar 1878 i Dunedin, New Zealand) var en dansk arkitekt og byplanlægger, der primært huskes for sin plan for udvidelse af København på voldterrænet, som han forudsatte sløjfet og bebygget. Han var halvbroder til Bernhard Seidelin.

Conrad Seidelins forældre var læge, senere over- og distriktslæge Johannes Henrik Seidelin (1786-1855) og Frederikke Henriette Lassen. Han blev murersvend, gik på Kunstakademiet i København under C.F. Hansen og G.F. Hetsch og avancerede fra bygningsskolen til medaljeskolen januar 1832. Han vandt den lille sølvmedalje 1832 (for Et Domhus). 

Seidelin var bygmester i Christiania (Oslo) 1836-51, men kom ud i økonomiske problemer på grund af sin satsning på det nye byggemateriale cement, tog dernæst til København og fik borgerskab som murermester her den 3. maj 1851. Han udstillede på Charlottenborg Forårsudstilling 1833 og 1857. Rejser bragte ham til Berlin i 1830'erne, Kristiania 1835-52, København 1852-71, Tasmanien 1871 og endelig New Zealand 1873-78. 

Seidelin er primært kendt for sit – med vor tids øjne – brutale forslag til total nedlæggelse og bebyggelse af Københavns volde, der skulle skaffe areal til hovedstadens ekspansion. Han fik imidlertid Fortjenstmedaljen af guld 1857 for sin plan til Københavns udvidelse. 

Seidelin blev gift 22. december 1835 i Roskilde med Sophie Emilie Hartmann (4. juni 1813 sammesteds – 15. juni 1860 i København), datter af kantor, organist Johan Ernst Hartmann og Ebbine Frideriche Bruun. Han er begravet i New Zealand.

Værker 
 Diverse skoletegninger (1831-35, Kunstakademiets Samling af Arkitekturtegninger)
 Kopier efter tegninger af Karl Friedrich Schinkel, Berlin, bl.a. staldbygning til prins Albrechts palads, et kgl. pakhus (1830'erne)
 En del bygninger i Horten, Christiania (1840'erne)
 Forslag til Blindeinstitut, Kastelsvej 60, København (efter september 1856)
 Generalplan, Sjællandske Jernbane Selskab, Københavns Hovedbanegård
 Plan af Gammelholms Bebÿggelse og de derved nödvendige Forandringer med Hensyn til de tilstödende Bÿgninger og Grunde (1852, 1857)
 Samme, Nyholm, København
 Diverse bådehuse, kontor- og andre bygninger
 Projecteret Plan over Udvidelsen af Kjöbenhavn indtil Ferskvandssöerne (1857)
 Projekt til en ny frimurerloge i København (1858)

Skriftlige arbejder 
 Kjøbenhavns Udvidelse indtil Ferskvandssøerne. Med tilhørende Kort, 1858
 Skizzeret Project til en ny Frimurer-Loge Bygning i Kiöbenhavn, 1858.
 Practiske Regler for Muursteensforbandtet, 1871; tysk udgave samme år

Kilder 
 Weilbachs Kunstnerleksikon 1947 og 1994
 

Arkitekter fra Danmark
Personer fra København
Byplanlæggere fra Danmark
Danskere i 1800-tallet
Modtagere af Fortjenstmedaljen i guld
Conrad
Frimurere fra Danmark
Self Pro Krav

Self Pro Krav (SPK) er en selvforsvarsdisciplin, udviklet af den franske politikommisær Jacques Levinet.

Self Pro Krav er en sammentrækning af Self defence (Selvforsvar) Professionel (Professionel) Krav (Hebraisk for kampånd).

Teknikkerne i SPK fokuserer primært på at desarmere og pacificere modstanderen/modstanderne. 

Self Pro Krav er et ikke-aggresivt og ikke-voldeligt selvforsvarssystem, men på trods af dette er træningen meget realistisk.

Nøglepunkter
Self Pro Krav har fem nøglepunkter:

 Overlevelsesinstinkt
 Optrænede reflekser
 Operationelle teknikker
 Legitimt forsvar
 Evolution

Ekstern henvisning
SPKs danske hjemmeside 

Selvforsvar
Roger Lemerre

Roger Lemerre (født 18. juni 1941 i Bricquebec, Frankrig) er en tidligere fransk fodboldspiller og nuværende træner, der (pr. februar 2009) er træner for Marokkos landshold. Han har tidligere været træner for det franske landshold, som han gjorde til europamestre i 2000 i Holland og Belgien.

Aktive karriere 
Lemerres karriere som spiller strakte sig fra 1961 til 1975. Han spillede i nævnte rækkefølge for CS Sedan, FC Nantes, AS Nancy og RC Lens. Herudover nåede han, mellem 1968 og 1971 at spille seks kampe for Frankrigs landshold.

Trænerkarriere 
Lemerre har siden han i 1975 stoppede sin aktive karriere været træner i et hav af klubber, samt for flere forskellige landshold. Af klubber er de mest nævneværdige RC Lens og RC Strasbourg. Han var i 1998 assistenttræner for Aimé Jacquet, da Frankrig vandt guld ved VM på hjemmebane. Efter at Jacquet trak sig tilbage efter triumfen blev Lemerre overdraget ansvaret, og han sad på posten de næste fire år.

Landstræner i Frankrig 
Lemerre fik en fremragende start på jobbet som fransk landstræner, da han gjorde holdet til europamester i 2000. Holdet vandt titlen efter en nervepirrende finale mod Italien, hvor sejrsmålet var et såkaldt golden goal, scoret af angriberen David Trezéguet. Året efter vandt holdet også Confederations Cup, og besad dermed alle tre store landsholdstitler samtidig.

Ved VM i 2002 floppede franskmændene, der ellers kom til turneringen som forsvarende mestre. Holdet røg ud allerede efter indledende runde, og uden at have scoret et eneste mål. Blandt andet måtte man inkassere et nederlag på 2-0 til Danmark, og den skuffende indsats i Sydkorea kostede Lemerre jobbet. Han blev erstattet på posten af Jacques Santini.

Landstræner i Tunesien 
Efter fyringen i Frankrig blev Lemerre træner for Tunesiens landshold, en post han besad i seks år. Han førte blandt andet holdet til en sejr ved African Nations Cup i 2004 på hjemmebane, samt til deltagelse ved VM i 2006 i Tyskland. I 2008 blev han dog fyret, og blev kort efter præsenteret som ny landstræner i nabolandet Marokko.

Titler som træner 
EM i fodbold
 2000 med Frankrig

Confederations Cup
 2001 med Frankrig

African Nations Cup
 2004 med Tunesien

Eksterne henvisninger 

 Info

Fodboldspillere fra Frankrig
Fodboldspillere fra CS Sedan Ardennes
Fodboldspillere fra FC Nantes
Fodboldspillere fra AS Nancy
Fodboldspillere fra RC Lens
Fodboldtrænere fra Frankrig
Trænere for Frankrigs fodboldlandshold
Nicolas Gillet

Nicolas Gillet (født 11. august 1976 i Paris, Frankrig) er en tidligere fransk fodboldspiller, der spillede som forsvarsspiller senest hos Ligue 2-klubben Angers SCO. Han har tidligere spillet for både FC Nantes, RC Lens og Le Havre AC.

Landshold 
Gillet står (pr. august 2010) noteret for en enkelt kamp for det franske landshold. Den blev spillet mod Australien under Confederations Cup i 2001, som han overraskende var blevet udtaget til af landstræner Roger Lemerre. Frankrig vandt turneringen.

Titler 
Ligue 1
 2001 med FC Nantes

Coupe de France
 1999 og 2000 med FC Nantes

Confederations Cup
 2001 med Frankrigs landshold

Eksterne henvisninger 
 Spillerinfo

Fodboldspillere fra Frankrig
Fodboldspillere fra FC Nantes
Fodboldspillere fra RC Lens
Fodboldspillere fra Le Havre AC
Fodboldspillere fra Angers OSC
Kampen

Kampen har flere betydninger:
 Kampen (Oslo) – er et strøg i Oslo
 Kampen (Sild) – er en landsby på den nordfrisiske ø Sild
 Kampen (Nederlandene) – er en by i Overijssel
 Kampen Fyr – er et fyrtårn på den nordfrisiske ø Sild
 Kampen Om Danmark – en hiphop-musical
 Kampen Om De Sorte Støvler – et spejderløb
 Kampen om den røde ko – en dansk film
 Kampen mod terror – krigen mod terrorisme
 Kampen mod uretten – en dansk film
 Kampen (film fra 2013) – dansk kortfilm fra 2013 instrueret af Jesper Troelstrup
 Kampen (film fra 2017) – dansk kortfilm fra 2017 instrueret af Johannes Stilhoff
Vikash Dhorasoo

Vikash Dhorasoo (født 10. oktober 1973 i Harfleur, Frankrig) er en pensioneret fransk fodboldspiller, der spillede som midtbanespiller hos adskillige Ligue 1-klubber, men med størst succes hos Olympique Lyon. Han opnåede desuden 18 kampe for Frankrigs landshold.

Klubkarriere 
Dhorasoo startede sin seniorkarriere i 1993 i Le Havre AC, hvor han spillede sine første fem professionelle år, inden han i 1998 skrev kontrakt med storklubben Olympique Lyon. Her var, kun afbrudt af et et-årigt ophold hos Girondins Bordeaux, tilknyttet frem til 2004 og var med til at vinde to mesterskaber med klubben.

I 2004 blev Dhorasoo solgt til den italienske traditionsklub AC Milan, som han spillede for en enkelt sæson. Han var med til at spille klubben frem til finalen i Champions League, der dog blev tabt til engelske Liverpool F.C.

Dhorasoo flyttede herefter tilbage til Frankrig hvor han spillede en enkelt sæson i hovedstadsklubben Paris Saint-Germain, inden han afsluttede sin karriere i AS Livorno.

Landshold 
Dhorasoo nåede gennem sin karriere at spille 18 kampe for det franske landshold, som han debuterede for i et opgør mod Ukraine den 27. marts 1999. Han blev af landstræner Raymond Domenech udtaget til VM i 2006 i Tyskland, hvor holdet nåede finalen.

Titler 
Ligue 1
 2003 og 2004 med Olympique Lyon

Coupe de France
 2006 med Paris Saint-Germain

Fransk Liga Cup
 2001 med Olympique Lyon
 2002 med Girondins Bordeaux

Eksterne henvisninger 

 Spillerinfo 

Fodboldspillere fra Frankrig
Fodboldspillere fra Le Havre AC
Fodboldspillere fra Olympique Lyon
Fodboldspillere fra Girondins Bordeaux
Fodboldspillere fra AC Milan
Fodboldspillere fra Paris Saint-Germain
Deltagere ved verdensmesterskabet i fodbold 2006
Gaël Givet

Gaël Givet-Viaros (født 9. oktober 1981 i Arles, Frankrig) er en fransk tidligere fodboldspiller, der spillede som forsvarsspiller. Han repræsenterede blandt andet AS Monaco, Blackburn Rovers og Olympique Marseille, og havde adskillige optrædener på Frankrigs landshold.

Klubkarriere 
Givet startede sin seniorkarriere i år 2000 hos AS Monaco, hvor han spillede frem til år 2007. Han nåede at spille 178 ligakampe for klubben, og var med til at vinde liga cuppen i 2003 samt at nå finalen i Champions League i 2004. Efter syv år hos den monegasgiske klub blev Givet i 2007 solgt til Olympique Marseille.

Givet spillede i sin debutsæson i Marseille relativt fast på førsteholdet, men blev fra starten af sæsonen 2008-09 henvist til mere begrænset spilltid. Den 14. januar 2009 blev det offentliggjort, at den engelske Premier League-klub Blackburn Rovers havde sikret sig Givet på en seks måneder lang lejekontrakt. Han debuterede for klubben den 4. februar samme år i en FA Cup-kamp mod Sunderland A.F.C. I sommeren 2009 tilknyttede Blackburn Givet på permanent basis.

Landshold 
Givet nåede 13 kampe for det franske landshold, som han debuterede for i et opgør mod Bosnien Herzegovina den 18. august 2004. Han blev senere af landstræner Raymond Domenech udtaget til VM i 2006 i Tyskland, hvor holdet nåede finalen.

Titler 
Fransk Liga Cup
 2003 med AS Monaco

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2006
Fodboldspillere fra AS Monaco FC
Fodboldspillere fra Olympique Marseille
Fodboldspillere fra Blackburn Rovers F.C.
Fodboldspillere fra Tours FC
Fodboldspillere fra AC Arles-Avignon
Fodboldspillere fra Evian Thonon Gaillard F.C.
Deltagere ved verdensmesterskabet i fodbold 2006
Hårup (Aarhus Kommune)

Hårup er en lille by i Østjylland med , beliggende i Todbjerg Sogn nord for Aarhus mellem Todbjerg og Mejlby.

Hårup ligger i Aarhus Kommune og hører til Region Midtjylland.

Kilder 

Byer i Aarhus Kommune
Gametest

Gametest er et dansk tv-program, der blev udsendt første gang den 6. juni 2000. 

Der bliver produceret en udsendelse hver 14. dag, omhandlende computerspil og konsolspil. 

Programmet sendes på stationen dk4 – den primære udsendelse sendes mandag (se programoversigt), suppleret af en række genudsendelser i løbet af ugen.

På YouTube under GametestDanmark kan brugere se eller gense alle indslag, og programmet kan også hentes via iTunes.

Personligheder 
Gametest består af følgende personligheder: 
 Allan Nielsen – startede programmet i maj måned 2000
 Dennis Nielsen – startede programmet i maj måned 2000
 Kristian Bak – startede på programmet i 2004
 Peter Grønfeldt – startede på programmet i 2004
 Johannes Wørts – startede på programmet i 2006
 Tommy Ramussen – startede på programmet i 2006
 Lars Gadgaard – startede på programmet i 2008
 Peter Wørts – startede på programmet i 2009
 Morten Kornum – startede på programmet i 2010

Eksterne henvisninger 
 Gametests hjemmeside

Tv-programmer fra Danmark
Danske tv-serier fra 2000'erne
Danske tv-serier fra 2010'erne
Cooksonia

Cooksonia var en slægt af primitive og uddøde landplanter, der forekom i sen Silur til Devon. Cooksonia og Rhynia var de første landplanter som man har kendskab til. Der var tale om uhyre simple sporeplanter, hvor man dog kun kender fossiler af sporofytten. Denne kunne minde om sporofytterne hos levermosser og visse mosser og bestod af en få centimeter lang stilk der forgrenede sig nogle få gange. Hver gren endte med et lille knap-formet sporangium. 

Eftersom de var sporeplanter forekom der ingen blomster, og da man kun kender sporofytten heller ingen blade. Man kender heller ikke rødder.

Taksonomisk formodes de at ligge tæt på Hornblade, og de repræsenterer muligvis en tidlig overgangsform til karplanterne.

Man har indentificeret 5-10 forskellige arter.

Der kendes et stort antal fossiler af Cooksonia, primært fra De Britiske Øer og det østlige Australien.

Uddøde planter
Palæontologi
Palæozoikum
Åsted Ådal

Åsted Ådal er et privatejet naturområde på 124 ha, beliggende ca. 6 km vest for Gærum og 10 km fra Frederikshavn. Området  er fredet  og udpeget som EU-habitatområde  (Natura 2000-område nr. 8 Åsted Ådal, Bangsbo Ådal og omliggende overdrevsområder), og udgør sammen med Fauerholt Hede et areal på ca. 136 ha.

Området er en erosionskløft, omfattende overdrev, kær,  enge eller sumpe  og hede, som gennemløbes af Åsted Å. Dalen gennemskærer morænebakker og issøaflejringer fra den sidste istid, samt aflejringer fra det ishav, der dækkede Nordjylland efter istiden.

Dyr, insekter og planter
Ådalen har et rigt dyreliv, som omfatte blandt andet:

Sommerfugle
Stor Køllesværmer
Metalvinge
Græsrandøje
Humleæder
Engblåfugl

Fugle
Fuglelivet er rigt og omfatter omkring 58 fuglearter, blandt andet:
Rødrygget tornskade
Stor flagspætte
Rød Glente
Enkeltbekkasin
Spurvehøg
Duehøg

samt en stor bestand af mus, andre smådyr, rådyr og ræve.

Blomster
I ådalens  enge og sumpe finds forskellige arter, blandt andet:
Engblomme
Plettet Gøgeurt
Eng-Nellikerod
Trævlekrone
Almindelig Mjødurt
Lodden Dueurt

Overdrevene
på overdrevene findes: 
Tjærenellike
Smuk Perikon
Almindelig Mælkeurt
Djævelsbid

Kærene
i kærene findes:
Eng-Kabbeleje
Kragefod
Bukkeblad
Småbladet Milturt

Skoven
i skoven findes:
Majblomst
Liljekonval
Hvid Anemone
Skov-Gøgelilje

Heden
medens der i hedeområderne findes:
Hønsebær
Guldblomme
Bakke-Gøgelilje
Hede-Melbærris

Ekstern henvisninger og kilder

Naturturist Nordjylland, Åsted Ådal
 Natura 2000-område 8: Åsted Ådal, Bangsbo Ådal og omliggende overdrevsområder 
Natura 2000 – Basisanalyse
Naturområder i Nordjylland
EU-habitatområder i Danmark
Lokaliteter i Frederikshavn Kommune
Fredede arealer i Danmark
Dale i Danmark
Svenstrup (Aalborg Kommune)

Svenstrup er en stationsby i Himmerland med  beliggende i Svenstrup- & Godthåb Sogne 10 km. syd for Aalborg Centrum og tre km. syd for Aalborg bydelen Skalborg. Byen ligger i Region Nordjylland og hører til Aalborg Kommune. Svenstrup fungerer i realiteten som satellitby til Aalborg og er sammenvokset med nabobyen Godthåb til ét samlet byområde.

I den nordlige del af byen finder man Svenstrup Kirke der stammer fra den romanske byggeperiode 1150-1200. Kirken ligger højt placeret i terrænet over Guldbækkens dal. Ved kirken findes en mindesten til ære for Skipper Clement.

Historie 

Svenstrup lagde i 1534 marker til Slaget ved Svenstrup hvor Skipper Clements oprør besejrede adelen.

I 1875 beskrives byen således: "Svenstrup (Nørre- og Sønder-Svenstrup) med Kirke, Skole, Kro og Jernbane-Holdeplads, beliggende ved Landeveien fra Aalborg til Hobro, .. Vester Vandmølle og Øster Vandmølle, der ogsaa har Dampkraft, med Bageri, begge i Svenstrup By."

Omkring århundredeskiftet blev byen beskrevet således: "Svenstrup — 1346: Suinstrup — (Nørre- og Sønder-S.), ved Landevejen, med Kirke, Skole, Kro, Møller (Vester- og Øster Vandmølle), Andelsmejeri, Dampbageri, Station paa den østjydske Bane og Udgangspunkt for Svenstrup-Nibe-Aars Banen samt Telegraf- og Telefonstation".

Erhverv 
I byen findes desuden fabrikken Tulip (oprindeligt Gøl Pølser) med over 300 ansatte, der producerer pølser af mærket Gøl samt Steff-Houlberg. Fabrikken er den største arbejdsplads i byen og har eksisteret som Tulip-virksomhed i byen siden 2003.

Desuden har Arla Foods en fabrik i byen AKAFA, der producerer mejeriprodukter til eksportmarkedet. AKAFA har ca. 275 ansatte.

I den sydlige ende af Svenstrup op af Hobrovej ligger erhvervsparken Svenstrup syd.

Uddannelse 
I Svenstrup ligger folkeskolerne Højvangsskolen og Svenstrup Skole, og i Godthåb ligger privatskolen Lyngbjerggårdskole. Alle skolerne går til og med 9. klasse. Elever fra oplandsskoler som Ellidshøjskole, der kun går til 7. klasse, får tilbuddet om at fortsætte deres skolegang på en af Svenstrups skoler.

Elever fra svenstrup har muligheden for at gå på Støvring Gymnasium, hvor bussen nr. 52 kører til eller de kan tage til en af gymnasierne i Aalborg kommune.

Trafik 
Svenstrup ligger ved motorvejsafkørsl 29 omtrent 1 km. syd for Svenstrup. Hobrovej går gennem Svenstrup og fører til motorvejen såvel som Støvring mod syd og fører til Aalborg mod nord. På Hobrovej ligger Svenstrup Station. Hovedgaden i Svenstrup er Godthåbsvej, mens hovedgaden i Godthåb er Ridemandsmøllevej.

Eksterne henvisninger 
 Svenstrup Kirke 
 Tulip i Svenstrup 
 Svenstrups historie

Noter